《千秋岁 其三》
宋代·丘崇

窥檐窗外。酒力冲寒退。风絮乱，琼瑶碎。凌波争缭绕，点舞相萦带。

应惬当，凝香燕寝佳人对。

恰与花时会。小阴寻芳盖。犹自得，春多在。日烘梅柳竞，翠入山林改。

但只恐，别离恨远如云海。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。